ค่ะฉันมีผื่นขึ้นที่น่องขาหลังค่ะ เป็นมาตั้งแต่เมื่อวานแล้วค่ะแต่ลักษณะของเมื่อวานจะเป็นเหมือนตุ่มสิวแดงๆเล็กคันค่ะ มาวันนี้มันใหญ่ขึ้นนิดหน่อยและมันก็ลามไปอีกขาหนึ่งด้วยอยากรู้ว่าดิฉันเป็นอะไรค่ะ
สวัสดีค่ะ การวินิจฉัยที่เป็นไปได้-ตุ่มถูกแมลงกัด จะเป็นตุ่มแดง เล็กๆคันๆ หรือบางทีอาจเป็นตุ่มนูน-ผื่นผิวหนังอักเสบจากการสัมผัส เช่นสบู่ โลชั่น น้ำหอม-ผื่นผิวหนังอักเสบเฉียบพลัน ที่ไม่มีสาเหตุชัดเจน อาจถูกกระตุ้นจากความร้อน ความอับชื้น เป็นตุ่มแดงๆคันๆ-รูขุมขนอักเสบ ที่อาจมีการติดเชื้อร่วมด้วยทำให้มีลักษณะคล้ายสิว คือเป็นเม็ดหนองเล็กๆ-งูสวัด มักขึ้นเป็นแถบตามการไปเลี้ยงของเส้นประสาท เป็นตุ่มน้ำบนพื้นสีแดง แสบและคันการให้ได้การวินิจฉัยที่แน่นอนจำเป็นต้องเห็นรอยโรคและตำแหน่งการกระจายของโรคร่วมด้วยค่ะ แนะนำถ้ามีผื่นลุกลาม คันมาก มีเลือดหรือหนองไหล มีไข้ร่วมด้วย ควรไปพบแพทย์ผิวหนังเพื่อหาสาเหตุและรักษาตามสาเหตุนั้นๆ ถ้าเป็นพวกการติดเชื้อแบคทีเรียอาจได้รับยาฆ่าเชื้อเฉพาะที่หรือแบบรับประทาน ถ้าเป็นการอักเสบของผิวหนังจะใช้ยาทากลุ่มสเตียรอยด์ค่ะการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัย